《宿英武城遇雨有怀京南知己》
明代·吴实

解鞍日暮宿山城，无那西风送雨声。漏远不闻宵柝警，馆荒惟对夜灯明。

衾依古箦吟边冷，叶响虚窗梦不成。遥想江南知己别，相思多少故人情。

作者简介：福建长乐人，字中美。本姓林，后复姓。永乐九年进士。授监察御史。立朝敢言，不避权要，时称吴铁面。官至广西按察司佥事。有《朴斋集》。